
ОБЩИНСКИ СЪВЕТ 
КРУМОВГРАД

ДОКЛАДНА ЗАПИСКА

от
инж. Абидин Хаджимехмед -Зам. кмет на община Крумовград и Председател на комисия назначена със заповед № КО - 982 от 05.11.24 г.
ОТНОСНО: Именуване на новоизградени улици на територията на град Крумовград.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,



На територията на град Крумовград съществуват 11 улици, които са без наименования.

Необходимостта от приемането на решение за именуване на улици е  мотивирана с  урбанизирането на  територията,  за която има влязъл в сила регулационен план, нейното  застрояване  с жилищни сгради, в които живеят целогодишно лица и  желаят  да бъдат адресно  регистрирани в тях по постоянен адрес. 

Във връзка с подготовката на предложение до Общински съвет Крумовград по чл. 21, ал. 1, т. 18 от ЗМСМА със заповед № КО- 982 от 05.11.2024 година е определена комисия, в състав: заместник-кметове, главен архитект на община, секретар на община Крумовград,  представители на дирекциите: ТРБ, ГРАО, АИОП и НОП,  за уточняване на улиците с техните характеристики и обхват и за подготовка на мотивирано предложение. В изпълнение на задачите комисията  публикува уведомление на 20.03.2025 година  по реда на Глава Пета, Раздел II Общи административни актове от АПК за намерението на набиране на мотивирани предложения.  

В деловодството на общинска администрация Крумовград и в Общински съвет Крумовград   в указания срок до 25.04.2025 г. са постъпили 5 броя писмени  предложения за именуване на улици.


Получените  предложения са както от собственици на имоти от предложените улици, така и от други граждани. За някои от улиците има повече от едно предложения.

За конкретните улици предложенията са:
· За улица № 1 с осови точки от о.т. 527 до о.т. 424, между квартал 110 и квартал 111 по ПУП/ЗРП/ на гр. Крумовград постъпиха следните предложения:

1.  „Димитър Петков“  - заявление с вх. № 94 – А - 146 от 23.04.2025 г. от Ангел Илиев Александров.

2.  „Д-р Желю Желев“  - заявление с вх. .№ 94 – И – 50 от 25.04.2025 г.  от група граждани.

· За улица №2 с осови точки от о.т. 6 до о.т. 27, между квартал 10,  и квартали 112, 98, 108, 8 и 107 по ПУП/ЗРП/ на гр. Крумовград постъпиха следните предложения:

1.  „Професор Д-р Никола Милчев“  - заявление с вх. №.№ 94 – А - 146 от 23.04.2025 г. от Ангел Илиев Александров.

2.  „Медина“ - заявление с вх. № 94 – 00 – 965 от 24.04.2025 г. от група граждани  – собственици на имоти.

· За улица № 3 с осови точки от о.т. 419 до о.т. 6, между квартал 98  и квартал 112 по ПУП/ЗРП/ на гр. Крумовград постъпиха следните предложения:

1.  „Хан Крум“  - заявление с вх. №.№ 94-А-146 от 23.04.2025 г. от Ангел Александров.

2.  „Западна“ - заявление с вх. № 94-00-965 от 24.04.2025 г. от група граждани – собственици на имоти.

· За улица № 4 с осови точки от о.т. 534 до о.т. 537, между квартал 112  и квартал 98 по ПУП/ЗРП/ на гр. Крумовград постъпиха следните предложения:

1. „Европа“ - заявление с вх. № 94-00-965 от 24.04.2025 г. от група граждани – собственици на имоти.
· За улица № 5 с осови точки от о.т. 458 до о.т. 442, между квартал 103 и квартал 104 по ПУП/ЗРП/ на гр. Крумовград няма конкретно постъпило предложение.

· За улица № 6 с осови точки от о.т. 505 до о.т.518, между квартал 108  и квартали 109 и 8 по ПУП/ЗРП/ на гр. Крумовград постъпиха следните предложения:

1.  „Цар Симеон Велики“  - заявление с вх. №.№ 94-А-146 от 23.04.2025 г. от Ангел Александров.

2.  „Кесебир“ - заявление с вх. № 94-00-965 от 24.04.2025 г. от група граждани.

· За улица № 7 с осови точки от о.т. 2508 до о.т.2512, между квартал 68  и квартал 68а по ПУП/ЗРП/ на гр. Крумовград постъпиха следните предложения:

1.  „Самодива“ или „Речна“  - заявление с вх. .№ 64 от 31.03.2025 г. от Кадрие Билял.

· За улица № 8 с осови точки от о.т. 2507 до о.т.2500, между квартали 68а, 68  и квартал 68б по ПУП/ЗРП/ на гр. Крумовград: няма конкретно постъпило предложение.
· За улица № 9 с осови точки от о.т. 504 до о.т.500, между квартал 107  и квартал 8 по ПУП/ЗРП/ на гр. Крумовград постъпиха следните предложения:

1.  „Мусала“  - заявление с вх. .№ 94 – И – 50 от 25.04.2025 г.  от група граждани.

· За улица № 10 с осови точки от о.т. 418 до о.т.560, /започва от входа на града и завършва в началото на мост над река Крумовица/ по ПУП/ЗРП/ на гр. Крумовград постъпиха следните предложения:

1.  „Крайречна“  - заявление с вх. № 94-А-146 от 23.04.2025 г. от Ангел Александров.

· За улица № 11 с осови точки от о.т. 269 до о.т.555, между квартал 117  и квартал 26А  по ПУП/ЗРП/ на гр. Крумовград постъпиха следните предложения:

1. „Ген Георги Пилев“  - заявление с вх. № 94 -А-146 от 23.04.2025 г. от Ангел Александров.
2. „Княгиня Мария Луиза“- предложение с вх. № 64 от 31.03.2025 година от Кадрие Билял.
По така постъпилите предложения за имена на улици, комисията след анализ,  взимайки предвид предложенията и мотивите на пряко засегнатите граждани, съобразно изискванията на Указ за наименованията на обекти и разработката на Националното сдружение на общините в Република България, предлага единодушно:

1. За улица № 1 с осови точки от о.т. 527 до о.т. 424, между квартал 110 и квартал 111 по ПУП/ЗРП/ на гр. Крумовград: „Д-р Желю Желев“  - заявление с вх. .№ 94 – И – 50 от 25.04.2025 г.  от група граждани.

Мотиви: Д-р Желю Желев е първият демократично избран президент на Република България  и един от най-ярките български дисиденти. Критик на тоталитарните режими, включително и комунистическия. Основател е на  фондация, насочена към работа с младите хора. Като председател на Балканския политически клуб той остави също важна следа в отношенията между държавите на Балканите. През 1990 г. оглавява Съюза на демократичните сили (СДС) и след първите демократични избори е избран за президент на България. 
2.  За улица № 2 с осови точки от о.т. 6 до о.т. 27, между квартал 10,  и квартали 112, 98, 108, 8 и 107 по ПУП/ЗРП/ на гр. Крумовград: „Медина“ - заявление с вх. № 94 – 00 – 965 от 24.04.2025 г. от група граждани.

Мотиви: Предложението е от живущите на новоизградената улица. С препратка към понятието „Медина“, което често се споменава като пример за съвместно съществуване и взаимно уважение.
3. За улица № 3 с осови точки от о.т. 419 до о.т. 6, между квартал 98  и квартал 112 по ПУП/ЗРП/ на гр. Крумовград: „Западна“ - заявление с вх. № 94-00-965 от 24.04.2025 г. от група граждани.

Мотиви: Предложението е от живущите на новоизградената улица. Предложението за наименование „Западна“  е продиктувано от това, че крайната точка на улицата е в квартал „Запад“ и това ще е лесен ориентир и улеснение на гражданите.
4. За улица № 4 с осови точки от о.т. 534 до о.т. 537, между квартал 112  и квартал 98 по ПУП/ЗРП/ на гр. Крумовград: „Европа“ - заявление с вх. № 94-00-965 от 24.04.2025 г. от група граждани.

Мотиви: Предложението е от живущите на новоизградената улица. Мотивите на живущите граждани на улицата  за избор на наименованието „Европа“ е отбелязването на 20-годишнината от членството на Република България в Европейския съюз.
5. За улица № 5 с осови точки от о.т. 458 до о.т. 442, между квартал 103 и квартал 104 по ПУП/ЗРП/ на гр. Крумовград: „Назъм Хикмет“  - заявление с вх. .№  94-И-48 от 23.04.2025 г. от Илиян Красимиров Тосков.

Мотиви: Вносителят мотивира предложението си с това, че две училища съществуват в Крумовград от присъединяването на района към Царство България- народно основно училище и турско училище, които определено време  се помещават в една сграда. Турското училище дълго време носи името на турския поет, писател сценарист, драматург и обществен деятел - Назъм Хикмет. Личност важна за хората, които са поставяли основите на съвременното развитие на Крумовград.    
6. За улица № 6 с осови точки от о.т. 505 до о.т.518, между квартал 108  и квартали 109 и 8 по ПУП/ЗРП/ на гр. Крумовград: „Кесебир“- заявление с вх. № 94 – 00 – 965 от 24.04.2025 г. от група граждани.

Мотиви: Предложението е от живущите на новоизградената улица. Мотивите на живущите граждани на улицата за избор на наименованието „Кесебир“ са, че река Кесебир е втората по дължина река в границите на община Крумовград, след река Крумовица и е нейният най- голям приток.
7. За улица № 7 с осови точки от о.т. 2508 до о.т. 2512, между квартал 68  и квартал 68а по ПУП/ЗРП/ на гр. Крумовград: „Самодива“  - заявление с вх. .№ 64 от 31.03.2025 г. от Кадрие Билял.

Мотиви: За наименованието вносителят на предложението не е посочил конкретни мотиви. Вносителят развива дейност в района. Думата самодива има славянски произход и е съставена от сама — със значение на „чист, истински“, и дива — със значение на „бог, божество, богиня“. Буквално има значението на изразите „самата богиня“ и „самата дева“.
8. За улица № 8 с осови точки от о.т. 2507 до о.т.2500, между квартали 68а, 68  и квартал 68б по ПУП/ЗРП/ на гр. Крумовград: „Георги Чалбуров“  - заявление с вх. .№  94 – И – 48 от 23.04.2025 г. от Илиян Тосков.
Мотиви: Традиционна  практиката да се назовават  улици и обекти  с имената на важни за развитието на града, района и общината личности. В тази посока са мотивите за предложението на името на Георги Киряков Чалбуров- народен представител от 1938 г. до 1944 г. в 24-то  и 25-то  Обикновено Народно събрание от Крумовградската избирателна колегия. Завършва българската гимназия „Д-р Петър Берон“ в Одрин и Робърт колеж в Цариград, изучава тютюнопроизводство, следва в Германия. След 1919 година създава обединение „Консорциум за тютюна“, изнасящо тютюн за повече от 100 млн. лв. годишно. 
През 1933 година е назначен като директор на голямата фирма за износ на тютюн „Тодор Д. Кършев и сие“. Благодарение на работата си в областта на търговията с тютюн, той изгражда сериозни контакти с Германия, Египет, Швейцария, Дания, Палестина  и други страни.  
Като депутат от Крумовградската избирателна колегия, той дарява средства за построяването на редица сгради и за благотворителни каузи: построяването на църквата в града - 24 хиляди лева, както и за издръжката на пансиона към училището, където са настанени ученици от цялата околия.  

След 9-ти септември  1944 г. Георги Чалбуров е арестуван и по-късно заедно с още 109 народни представители е съден от т.нар. Народен съд. Осъден е на доживотен затвор и конфискация на имуществото. 
9. За улица № 9 с осови точки от о.т. 504 до о.т.500, между квартал 107  и квартал 8 по ПУП/ЗРП/ на гр. Крумовград: „Мусала“  - заявление с вх. .№ 94 – И – 50 от 25.04.2025 г.  от група граждани.

Мотиви: Предложението на вносителите е „Мусала“ , свързано е с наименованието на най-високият планински връх на Балканския полуостров и със съдържанието на арабската дума, която в превод има няколко тълкувания – „близо до Бога“, „пътят към Бога“, „молитвен връх“.
10. За улица №10 с осови точки от о.т. 418 до о.т.560, /започва от входа на града и завършва в началото на мост над река Крумовица/ по ПУП/ЗРП/ на гр. Крумовград: „Крайречна“  - заявление с вх. №.№ 94 – А - 146 от 23.04.2025 г. от Ангел Александров.

Мотиви: Предложението за наименование на улицата да е „Крайречна“  кореспондира с местоположението на улицата.  От изграждането до момента сред гражданите  тази улица неофициално  се назовава с това име.
11. За улица №11 с осови точки от о.т. 269 до о.т.555, между квартал 117  и квартал 26А  по ПУП/ЗРП/ на гр. Крумовград, комисията взе предвид предложенията и прие мотивите, посочени в две писмени  предложения с вх. №  64 от 31.03.2025 г. от Кадрие Билял и с вх. .№  94-И-48 от 23.04.2025 г. от Илиян Тосков, да се именува на „Княгиня Мария Луиза“.
Мотиви: Две са училищата в Крумовград от присъединяването на района към Царство България. С писмо №378 от канцеларията на Негово Величество Царя съобщава, че НВ е благоволява и разрешава Крумовградското народно основно училище да носи името “Княгиня Мария Луиза“.  
Предложенията са разгледани от главния архитект на общината и от специалистите в дирекция ТРБ. Положително е тяхното становище за даване име на улиците. Дирекция ГРАО потвърждава, че на  посочените улици няма регистрирани адреси, което не води до пререгистриране на граждани и не  създава финансови  неудобства за тях.


На улиците  има осъществени строителни и инвестиционни намерения. Възложителите на строителствата и инициативите подават заявления в общинска администрация за административен адрес на имотите.

Съгласно чл. 21, ал. 1, т. 18 от ЗМСМА Общинският съвет: приема решения за именуване и преименуване на улици, площади, паркове, инженерни съоръжения, вилни зони, курорти и курортни местности и други обекти с общинско значение.

Предвид посочените по-горе мотиви и на  основание чл. 21, ал. 2 от ЗМСМА  във връзка с чл. 21, ал. 1,  т. 18  от ЗМСМА  предлагам Общински съвет –Крумовград да вземе следното 

Р Е Ш Е Н И Е:
I. Дава име на следните улици:
1. Улицата  с осови точки от о.т. 527 до о.т. 424, между квартал 110 и квартал 111 по ПУП/ЗРП/ на гр. Крумовград се именува:  улица „Д-р Желю Желев“;  
2.   Улицата с осови точки от о.т. 6 до о.т. 27, между квартал 10,  и квартали 112, 98, 108, 8 и 107 по ПУП/ЗРП/ на гр. Крумовград се  именува: улица  „Медина“;
3.  Улицата с осови точки от о.т. 419 до о.т. 6, между квартал 98  и квартал 112 по ПУП/ЗРП/ на гр. Крумовград се именува: улица „Западна“
4.  Улицата с осови точки от о.т. 534 до о.т. 537, между квартал 112  и квартал 98 по ПУП/ЗРП/ на гр. Крумовград се именува: улица „Европа“;
5.  Улицата с осови точки от о.т. 458 до о.т. 442, между квартал 103 и квартал 104 по ПУП/ЗРП/ на гр. Крумовград се именува: улица „Назъм Хикмет“;  
6. Улицата с осови точки от о.т. 505 до о.т.518, между квартал 108  и квартали 109 и 8 по ПУП/ЗРП/ на гр. Крумовград се именува: улица „Кесебир“;
7. Улицата с осови точки от о.т. 2508 до о.т.2512, между квартал 68  и квартал 68а по ПУП/ЗРП/ на гр. Крумовград се  именува: улица „Самодива“  
8. Улицата с осови точки от о.т. 2507 до о.т.2500, между квартали 68а, 68  и квартал 68б по ПУП/ЗРП/ на гр. Крумовград се именува: улица „Георги Чалбуров“;  
9.  Улицата с осови точки от о.т. 504 до о.т.500, между квартал 107  и квартал 8 по ПУП/ЗРП/ на гр. Крумовград се  именува: улица „Мусала“;  
10. Улицата с осови точки от о.т. 418 до о.т.560, по ПУП/ЗРП/ на гр. Крумовград се  именува: улица „Крайречна“; 
11. Улицата с осови точки от о.т. 269 до о.т.555, между квартал 117  и квартал 26А  по ПУП/ЗРП/ на гр. Крумовград се именува: улица  „Княгиня Мария Луиза“.
II. Възлага на Кмета на общината последващите съгласно закона действия.








Внесъл....................../П/......................










инж. Абидин Хаджимехмед





 


Зам. кмет на община Крумовград и 

Председател на комисия назначена 

